rlitschk/wikidir huggingface dataset:
Nico Matern (* 27. November 1992 in Buxthu) is en düütschen Footballspeler in dat offensive Middelfeld. Matern is 1992 in Buxthu boren un hett toeerst in de Jugend för’n FC St. Pauli un den Halleschen FC speelt. Ut de A-Jugend von Halle is he na’n Wupperdaler SV in de Regionalliga West wesselt. Sien eerst un eenzig Speel för Wupperdaal harr he an’n 28. Oktober 2011 ünner Trainer Hans-Günter Bruns bi dat 1:0 gegen de Reserve von Bayer 04 Leverkusen. Na een Saison is he von’n Wupperdaler SV wedder weg un güng to SV Drochters/Aßel in de Oberliga Neddersassen. Sien eerst Speel för’n ne’en Vereen weer an’n 3. August 2012 bi dat 3:0 gegen den Lümbörger SK Hansa. Sein eerst Door för’n SV harr he bi dat Trüggspeel bi’n Lümbörger SK Hansa an’n 17. November 2012. In’e 66. Minuut hett he dat 2:0 schaten (dat Speel is 4:0 utgahn). Na twee Speeltieden is he na Hansa Rostock wesselt un hett dor in de twete Mannschop speelt. Dat eerste Speel in de Oberliga Noordoost för Hansa Rostock II harr he an’n 3. August 2014 bi dat 0:4 gegen den SV Altlüdersdorf. Bi dat Speel an’n 8. August 2014 hett he dat eerste
En Reinelement is en cheemsch Element, vun dat dat in de Natur bloots een Isotop gifft. So en Element warrt ok anisotop nöömt. Dat heet, alle Atomen vun dit Element hebbt ünnerenanner desülvige Antall vun Protonen un Neutronen. Alle anneren Elementen warrt Mischelementen nöömt. Dat gifft man bloots 21 Reinelementen: Beryllium, Fluor, Natrium, Aluminium, Phosphor, Scandium, Mangan, Kobalt, Arsen, Yttrium, Niob, Rhodium, Iod, Cäsium, Praseodym, Terbium, Holmium, Thulium, Gold, Bismut und Thorium. (Egentlich sünd dat sogar bloots 19 Reinelementen, wieldat Thorium und Bismut nich stabil sünd, aber jemehr Halfweertstiet is groot.) Alle Reinelementen, Beryllium un Thorium utnahmen, hebbt en unevene Atomtall. In de Natur kann dat dör kosmische Strahlen un Spontanspalten ok passeren, dat annere Isotopen vun de Reinelementen billt warrt, aber de sünd denn nich stabil.
En Mischelement is en cheemsch Element vun dat dat in de Natur mehr as een Isotop gifft. Dat heet, dat besteiht ut Atomen, de in den Atomkarn alle desülvige Antall vun Protonen aber en ünnerscheedliche Antall vun Neutronen hebbt. De mehrsten Elementen in de Natur sünd Mischelementen. Bloots 21 sünd Reinelementen. Egentlich sünd sogor bloots 19 Elementen Reinelementen, wieldat alle Isotopen vun Thorium un Bismut instabil sünd. Aber mank jüm gifft dat ok je een mit en bannig grote Halfweertstied un so warrt de blangen de Reinelementen rekent. Bi de mehrsten Mischelementen gifft dat blangen de stabilen Isotopen ok welke, de radioaktiv sünd un de en Halfweerttied vun een poor Millionen Johren hebbt. Un dat heet, dat vele Mischelementen tominnst en lütt beten radioaktiv sünd. Dor dissen langsamen radioakiven Verfall verännert sik dat Isotopenverhältnis t.B. in Kalium mit de Tiet. So wat warrt denn ok bruukt, üm ruttokregen, wo ollt Fossilien sünd.
Bohnsen es eun Dörp in’r Gemeune Kalledaal in’n Kreus Lippe in Noordrhüin-Westfolen. De Nobderoorde sind Häoensen un Brosen in’n Newwern, Bohnsen Achterup in’n Austen, dat lemske Dörp Lüerdissen in’n Süden un Henstrup in’n Westen. Bohnsen kümmt 1343 os Bavenhußen teoeurst in’n Oorkunnen vör. Van 1879 an was Bohnsen eun Deul van’n Amt Häoensen, dat to dat Verwaltungsamt Broke büihöörde, dat 1919 teo’n Landroodamt Broke worde. Dör de lippske Kommunaalrefoorm van 1932 es dat Deul van’n Kreus Lemge worrn. De Oord worde den 1. Januar 1969 dör dat Lemge-Gesett eun Deul van’r nüjjen Gemeune Kalledaal. Den 1. Januar 1973 worde Bohnsen dör dat Büilefeld-Gesett eun Deul van’n nüjjen Kreus Lippe. Bohnsen es evangeelsk-reformöörd präägt. Bekennt es Bohnsen för süine Windmühlen, de 1853 upricht worde. Oordsdeule van’n Kalledaal Asendörp | Biemsen | Bohnsen | Bohnsen Achterup | Bentrup | Brosen | Erder | Häobke | Häoensen | Henstrup | Langenholsen | Luiensen | In’r Tallen | Vörnholte | Westrup
Gemeen Asendörp betekent Gemeen Asendörp, in’n Landkreis Deefholt, Neddersassen, Gemeen Asendörp, in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Kävers (Coleoptera), in de wecken plattdüütschen Dialekte ok Severs, Sebbers oder Tieken (Oostfr.) nömmt, sünd mit mehr as 350.000 Aarden, de al beschreven wurrn sünd, in 179 Familien de gröttste Ornen mank de Insekten, de dat weltwiet gifft. Elk Johr weert jummers noch en poor Hunnert nee Aarden beschreven. Tohuse sünd se up all Kontinente, man bloß nich in Antarktika. In Middeleuropa kaamt bi 8.000 Aarden vör. Dat bitherto öllste Fossil mank de Kävers kummt ut dat Tiedoller vun dat Perm un is bi 265 Mio. Johre oold. De Kävers ehr Lief is en beten anners tohopensett, as bi annere Insekten. Woll is dat dreedeelt, as bi annere Insekten ok, man düsse dree Deele sünd nich Kopp, Bost un Achterlief, as sunst, man bi den tweeden Afsnitt hannelt sik dat bloß um de Vörbost (Prothorax). Vun boven is dor bloß dat Halsschild vun to sehn. De beiden annern Deele vun de Bost (Middelbost un Achterbost) sünd mit dat Achterlief tohopenwussen. Over düssen drüdden Deel vun dat Käverlief liggt de Deekflunken un deckt em to. Mit en Längde vun bi 170 Millimeters is de Kaventsmann-Buckkäver (Titanus giganteus) ut Brasilien de gröttste Aart. De Goliathkävers weegt bi 100 g un tellt
Belgrad is de Hööftstadt van Serbien un hett 1.373.651 bzw. 1.795.124 Inwahners mit de de Vörstäder (Johr 2005). Belgrad liggt dor, wo de Strööm Save un Donau tosommen floten. 878 wurd Belgrad to’n ersten Mol erwähnt. Fröher hett de Stadt Singidun heeten und is in’t 3. Johrhunnert vör Christus van Kelten grünnt worrn. Belgrad wur ok Port van Balkan und Dör van Middel-Europa nöömd. Dat leeg doran, dat de osmaansch Festung Kalemegdan blots van een Siet verdedigt worden muss, wiel Bargen und de twee Strööm nich togängig weern.
Ochsendorf betekent Ochsendorf, düütschen Naam von de Gemeen Boița in Siebenbürgen, Rumänien, Ochsendorf, Oort in de Gemeen Brückl, Bezirk St. Veit an der Glan, Kärnten, Öösterriek. Dat is ok de hoochdüütsche Naam von Ossendörp, Oort in de Gemeen Königslutter in’n Landkreis Helmstidde, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Graz is de Hööftstadt van dat öösterrieksch Bundsland Steiermark un mit 289.440 Inwahner (Stand: 1. Januar 2018) up an Flach van 127,6 km² de tweetgröttste Stadt van Öösterriek. De Stadt liggt rund 150 km südwestlich van Wien an beid Sieden van den Stroom Mur in dat Grazer Becken. De Grootruum Graz weer in de letzt teihn Johren de an’n flinksten wassen Ballungsruum in Öösterriek. 2003 weer Graz de Kulturhööftstadt van Europa; 2015 wurr dat Reformatschoonsstadt van Europa. Graz is en Universitätsstadt mit meest 60.000 Studenten (Stand: 2. Januar 2017). De Oltstadt van Graz un dat Slott Eggenberg hörrn siet 1999 bzw. 2010 to dat Unesco-Weltkulturarv. Graz is todem Bischopsseet van de Diözese Graz-Seckau. Ferdinand II. (HRR) (1579-1637), Kaiser van dat Hillge Röömsche Riek Ferdinand III. (HRR) (1608-1657), Kaiser van dat Hillge Röömsche Riek Franz Ferdinand vun Öösterriek-Este (1863-1914), Kaiser van Öösterriek-Ungarn Dieter Glawischnig (*1938), Jazzmusiker, Bandleader un Hochschoollehrer Sebastian Prödl (*1987), Footballspeler Hilmar Sturm (1939-1982), Bargstieger Offizielle Website van de Stadt Graz
Döösmoor (hoochdüütsch Dösemoor) is en Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Oort liggt in dat Kedener Moor in Keden. Dat Water ut dat Rebeed flütt över’n Wischhobener Moorkanaal na de Wischhobener Süderelv hen af. In’n Süüdwesten is en Stück Moor as Naturschuulrebeed Öderquarter Moor schuult. Dat Moor in’n Süden liggt deelwies bet to 5 Meter över NHN, in’n Noorden deelwies aver ok bi 0 Meter över NHN oder sogor en beten ünner Null. De Naveröörd sünd Landsbrügg un Schinkel in’n Noorden, Hollerdiek in’n Noordoosten, Wischhoben, Hamelwöördenermoor un Neelannermoor in’n Süüdoosten, Isensee (Landkreis Cuxhoben) un Brook in’n Süüdwesten un Kaidiek un Öderquart mit dat Oosterenn in’n Noordwesten. De Oort hett vör 1852 to dat Kaspel Öderquart von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. Döösmoor weer fröher binnen dat Kaspel Öderquart Deel von de Hauptmannschop Oosterenn-Öderquart. Later is de Hauptmannschop in de Gemeen Öderquart opgahn. Döösmoor is evangeelsch-luthersch präägt un höört to dat Kaspel von de Johannis-Kark in Öderquart. För de Kathoolschen is de Hillig-Geist-Kark in Stood tostännig. In Döösmoor gifft dat den
Klaus Dede (* 1. Juni 1935 in Blexen; † 5. Mai 2018 in Ollnborg) weer en düütschen Journalist un Schriever. Dede is 1935 as Söhn von Helene, borene Brauer, un den Blexer Pastoor Günther Dede († 1942) in Blexen (Stadtdeel von Nordenham) boren. He weer op de Volksschool in Blexen un denn op de högere School in Bremerhoben. He hett as Redaktör för de Nordwest-Zeitung in Nordenham arbeidt, weer aver von 1975 af an fre’en Schriever un hett in Ollnborg leevt. As Schriever weer sien Rebeed de Region an de Ünnerwerser, de Temperenz- un Abstinenzbewegung un de Ideologie von’n düütschen Natschonalismus. 1981 hett he in Ollnborg en Bußgang in’t Leven ropen, mit den jümmer an’n 10. November an de Novemberpogrome von 1938 dacht warrt. Bi düsse Gelegenheit gaht Ollnbörger Börgers vondaag wedder den Weg na, den de Joden ut Ollnborg un ut Oostfreesland 1938 gahn müssen, as se merrn dör de Stadt ut de Polizeikasern, in de se de Nacht tobrocht harrn, na dat Fängnis von dat Landgericht Ollnborg dreven worrn sünd. Von dat Landgericht ut sünd se in dat KZ Sachsenhausen brocht worrn. 1994 hett he för siene Dokterarbeid över de Geschicht von de Temperenz- un Abstinenzbewegung von 1800
Brigitte Langenhagen (* 8. Dezember 1939 in Hamborg) is en düütsche Politikerin von de CDU. Langenhagen is 1939 in Hamborg boren. Se hett en Lehr in dat Rebeed Frömdspraken maakt un hett denn as koopmännsche Anstellte un beradende Mitarbeiderin bi Lohmann in Cuxhoben arbeidt. 1971 is se in de CDU rin. Bi de CDU weer se koopteert Maat von’n Stadt- un Kreisverband Cuxhoben un von’n Bezirksverband Stood. Se hett in’n Stadtraad von de Stadt Cuxhoben un in’n Kreisdag von’n Landkreis Cuxhoben seten. En Tied lang weer se ok Viez-Landraad in’n Landkreis. Nadem Werner Münch sien Mandaat in dat Europääsche Parlament afgeven hett, üm Finanzminister in Sassen-Anholt to warrn, hett Langenhagen an’n 25. November 1990 sien Mandaat övernahmen. Bi de Wahlen 1994 un 1999 is se wedderwählt worrn. Bi de Wahl 2004 is se ok wedder antreden, kunn mit ehren Listenplatz aver nich wedder in dat Parlament intehn. In dat Europääsche Parlament weer se in’n Fischereeutschuss Koordinatorin von de Frakschoon von de Europääsche Volkspartei un Viez-Vörsitterin von’n Utschuss. Se weer Vörsitterin von dat Maritime Forum. Langenhagen is Mitgrünnerin un Vörstand von de Allianz Maritime Regionalintressen in Europa (AMRIE) in Brüssel. Se is Maat von de Kangaroo Group, en Think Tank un
Apollon (greeksch Απόλλων; latiensch Apollo, (platt)düütsch Apoll is een Gott ut de greeksche Mythologie un een vun de twolf Olympiers. Dat is nich klaar, wat de Naam bedüden deit. Kann angahn, de kümmt ut de greeksche Spraak un heet so veel, as De künnig maakt. Kann ober ok angahn, de Naam bedutt De, de kaputt maakt oder De, de Unheil afwehren deit. Ökelnaams sünd Phoibos (latiensch Phoebus) , Smintheus (so warrt he in Homer sien Ilias nömmt. Dor warrt he ok De, de vun wietweg drepen deit nömmt), Delian un Boedromios. Apoll is een Söhn vun den Göddervadder Zeus un Leto. He un siene Suster Artemis sünd Tweeschen. Verheiraat weer sien Vadder mit Hera. Leto weer een vun de veelen Froonslüde, wo Zeus warrt mit harrt hett. Baren is Apoll up de Insel Delos. Later wurr dat so ansehn, datt he un Helios een un desülbige Gott sünd. Dat Hilligdom in Delphi lööp up sienen Naam. Delphi weer dar best bekannte Orakel in de ganze Antike. Apoll wurr as Gott vun dat Licht un vun dat Vörjahr, vun de Wickeree, man ok vun de goden Sidden un dat richtige Maat ankeken. Besunners gull he ok as de Künsten ehren Gott,
Langenhagen betekent Langenhagen, Stadt in de Region Hannover, Neddersassen, Langenhagen, Oort in de Stadt Dustadt in’n Landkreis Göttingen, Neddersassen, Langenhagen, Oort in de Gemeen Schöönwoold in’n Kreis Oostholsteen, Sleswig-Holsteen, Langenhagen, Oort in de Gemeen Techentin in’n Landkreis Ludwigslust-Parchen, Mekelborg-Vörpommern, Langenhagen, Oort (poolsch Karcino) in de Woiwodschop Westpommern in Polen, Langenhagen, düütsche Eddelfamilie. Langenhagen is de Familiennaam von Brigitte Langenhagen (* 1939), düütsche Politikerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wulfsbrook (hoochdüütsch Wolfsbruch) is en Oort in de Gemeen Wischhoben (Samtgemeen Noordkeden) in’n Landkreis Stood, Neddersassen. De Oort liggt in de Masch von de Ünnerelv in Land Keden. Dat Water ut dat Rebeed flütt över dat Wulfsbroker Fleet na de Wischhobener Süderelv. De Süderelv is dör dat Eiland Kruutsand von’n Hauptstroom von de Elv aftrennt, de so dree Kilometer wied weg is. De Naveröörd sünd Neeland in’n Noorden, Kahlesand in’n Noordoosten, Kruutsand in’n Oosten, Doornbusch in’n Süüdoosten, Doornbuschermoor in’n Süden, Wulfsbrokermoor in’n Westen un Neelannermoor in’n Noordwesten. Von dat öllere Wulfsbrook ut is later de Moorkolonie Wulfsbrokermoor grünnt worrn. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hamelwöörden in’n Kanton Drochters höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hamelwöörden in’n Kanton Freeborg. De Oort weer vör 1852 Deel von dat Kaspelsgericht Hamelwöörn in dat Grevengericht Bützfleet un hett von 1852 bet 1859 to dat Amt Wischhoben höört. Von 1859 bet 1885 weer de Oort in dat Amt Freeborg un denn in’n Kreis Keden. 1932 is dat an’n Kreis Stood kamen. De Oort hett fröher en Buurschop billt, de later Deel
Wulfsbrook betekent Wulfsbrook, Oort in de Gemeen Wischhoben in’n Landkreis Stood, Neddersassen, Naturschuulrebeed Wulfsbrook, Naturschuulrebeed an’n Groten Zernsee in Brannenborg, Naturschuulrebeed Wulfsbrook, Naturschuulrebeed bi Hiärsche, Noordrhien-Westfalen, Slüüs Wulfsbrook, Oort in de Gemeen Rhinsberg in’n Landkreis Oostprignitz-Ruppin, Brannenborg, Slüüs Wulfsbrook, Slüüs bi Rhinsberg in’n Landkreis Oostprignitz-Ruppin, Brannenborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Helge Fuhst (* 2. März 1984 in Hannover) is en düütschen Journalist, Moderator un Medienmanager. Siet Januar 2018 is he ARD-Programmgeschäftsföhrer von Phoenix. Fuhst is 1984 in Hannover boren un in Hannover un Cuxhoben opwussen. Dat Abitur hett he an dat Amandus-Abendroth-Gymnasium in Cuxhoben maakt. Na de School hett he an de Leibniz Universität Hannover Politikwetenschop un Geschicht studeert un düt Studium 2010 mit en Magister afslaten. 2014 is Fuhst an de TU Chemnitz promoveert worrn. Siene Dokterarbeid weer över de eerste Amtstied von US-Präsident Obama. 2008 un 2009 hett Fuhst as Producer in dat ARD-Studio in Washington, D.C. arbeidt. Vörher weer he en halv Johr in de Tied von de Vörwahlen to de US-Präsidentenwahl Hospitant bi NBC News in Washington. Sien Volontariat as Journalist hett he bi’n NDR maakt. As Feernsehautor harr he vörher al in dat NDR-Landsfunkhuus in Hannover arbeidt. 2012 un 2013 weer Fuhst bi de ARD-Tagesthemen in Hamborg. 2013 is Fuhst na’n WDR na Köln wesselt. Dor is he persönlichen Referent von’n Intendant un later tosätzlich Viez-Baas von de Intendanz worrn. Von 2016 af an harr Fuhst dat Leid över dat Afdeel Zentrale Opgaven un Programm-Management bi Phoenix un hett as Viez-Programmgeschäftsföhrer ok Verantwortung för den
Theisbrüggermoor (hoochdüütsch Theisbrüggermoor) is en Oort in de Gemeen Drochters in’n Landkreis Stood, Neddersassen. De Oort liggt in dat Kedener Moor von Land Keden. Dat Water flütt över dat Theisbrügger Slüsenfleet na de Wischhobener Süderelv hen af. In’n Süden un Noorden flütt dat Water deelwies ok över dat Sietwenner Slüsenfleet un dat Nindörper Slüsenfleet af. De Naveröörd sünd Doornbuschermoor un Nindörpermoor in’n Noorden, Nindörp un Theisbrügg in’n Noordoosten, Drochters in’n Oosten, Aschhoorn in’n Süden, Neelannermoor un Neeland in’n Süüdwesten un Hüll in’n Noordwesten. Theisbrüggermoor is as Moorkolonie von Theisbrügg ut grünnt worrn. De Oort hett vör 1852 to dat Kaspelsgericht Drochters von dat Grevengericht Bützfleet tohöört un von 1852 bet 1859 to dat Amt Wischhoben. Dat Amt Wischhoben is 1859 oplööst worrn un dat Rebeed keem denn an dat Amt Freeborg. Na 1885 weer de Oort in’n Kreis Keden un 1932 is dat Deel von’n Kreis Stood worrn. De Oort hett fröher to de Buurschop Theisbrügg tohöört, de later Deel von de Gemeen Drochters worrn is. Theisbrüggermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters. För de Kathoolschen is de Hillig-Geist-Kark in Stood tostännig. För Theisbrüggermoor is de freewillige Füürwehr Drochters mit tostännig.
Aschendorf betekent Aschendorf, Katastraalgemeen von Wullersdorf, Bezirk Hollabrunn, Öösterriek. Dat is ok de hoochdüütsche Naam von Askendorp, Stadtdeel von de Stadt Papenbörg in’n Landkreis Eemsland, Neddersassen, Askenderp, Oort in de Gemeen Roanfeile in’n Landkreis Ossenbrügge, Neddersassen. Kiek ok bi: Aschendorff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Wischhobener Süderelv weer en Siedenarm von de Ünnerelv, de vondaag blots noch in Resten besteiht. Bevör de Elv in dat 19. un 20. Johrhunnert dat enge un depe Bedd kregen hett, dat se vondaag hett, weer de Stroom düüdlich breder. Twüschen Barnkroog un Hamelwöörden hett de Elv en Bagen maakt, de direkt an de Öörd Weth, Aßel, Ritsch, Gauensiek, Drochters, Theisbrügg, Nindörp, Doornbusch, Neeland un Wischhoben langsgüng. In düssen Bagen legen verscheden Sannen: Aßlersand, Kruutsand, Gauensiekersand, Kahlesand un Wischhobenersand. Aßlersand weer dör de Barnkroger Süderelv von’n fasten Wall trennt. De annern veer Sannen weren dör de Wischhobener Süderelv von’n fasten Wall trennt. Twüschen Kruutsand un Gauensiekersand leeg de Kruutsanner Binnenelv un twüschen Kruutsand un Aßlersand de Ruthenstroom. De Wischhobener Süderelv lööp dormit von’n Ruthenstroom ut an Gauensiek, Drochters, Theisbrügg, Nindörp, Doornbusch, Neeland un Wischhoben langs un hett sik bi Hamelwöörden wedder mit’n Hauptstroom von de Elv verbunnen. Dör Waterboarbeiden is aver jümmer minner Water dör de Süderelv flaten. De Waterlööp sünd jümmer mehr toslickt. Al in dat 19. Johrhunnert harr de Süderelv dorüm twüschen Gauensiek un Doornbusch mehr den Charakter von en breden Graven as von en breden Elvarm so as ehrdem. Na de Stormflood 1962 hett de Elv
Hüll betekent Hüll, Oort in de Gemeen Drochters in’n Landkreis Stood, Neddersassen, Hüll, Oort in de Stadt Betzenstein in’n Landkreis Bayreuth, Bayern, Hüll, Oort in de Gemeen Krailling in’n Landkreis Starnberg, Bayern, Hüll, Oort in de Marktgemeen Wolnzach in’n Landkreis Pfaffenhofen an der Ilm, Bayern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Ruthenstroom-Sparrwark bi Drochters liggt in’n Ruthenstroom twüschen Kruutsand un Aßlersand. Dat Sparrwark is Deel von de Hoogwaterschuul-Anlagen langs de Ünnerelv mit ehre Tieden. Na de Stormflood von 1962 sünd Plaans maakt worrn, üm de Küst von de Ünnerelv beter vör Stormfloden to schulen. Vörher weren Kruutsand un Aßlersand Eilannen in de Elv, de ok keen egen Dieken harrn. De Eilannen weren dör de Barnkroger Süderelv un de Wischhobener Süderelv von’n fasten Wall trennt un dör den Ruthenstroom vonenanner. De ole Dieklien lööp bi de Öörd Barnkroog, Weth, Aßel, Ritsch, Gauensiek, Drochters, Theisbrügg, Nindörp, Doornbusch, Neeland, Wischhoben un Hamelwöörden langs. De ne’en Plaans hebbt nu vörsehn, dat de Hauptdiek bi Weth dör de Barnkroger Süderelv un merrn dör Aßlersand na’n Ruthenstroom geiht un von dor över Kruutsand na de Wischhobener Süderelv un bi Hamelwöörden an de ole Dieklien ran. Ruthenstroom un Wischhobener Süderelv schullen mit Sparrwarken afsparrt warrn. De ne’e Hauptdiek un de Sparrwarken sünd denn ok würklich boot worrn. Dat Ruthenstroom-Sparrwark un dat Sparrwark Wischhoben an de Wischhobener Süderelv weren 1978 trech. Dormit weren Kruutsand (mit Kahlesand, Wischhobenersand, Gauensiekersand un Delen von Aßlersand) un de Küst von Weth bet na Wischhoben vör Stormfloden schuult. Dat Bowark is 18,8 Meter
De Begreep Binnenelv warrt deelwies bruukt för den Deel von de Elv, op den Binnenschipperee bedreven warrt, dat heet allens utbenahmen de Ünnerelv. Mit Binnenelv warrt aver ok enkelte Siedenarms von de Elv betekent: Haseldörper Binnenelv Bosseler Binnenelv Kruutsanner Binnenelv
Davide Zappacosta (* 11. Juni 1992 in Sora) is en italieensch Footballspeler. De Afwehrspeler steiht aktuell bi den FC Chelsea ünner Verdrag (Stand 2018). Zappacosta speelt vörwegend as Rechtsverteidiger, kann allerdings wegen sien Snelligkeit un Flankenlööp ok as rechter Middelfeldspieler insett wurrn. He gellt as good Flankengever un bannig offensiv instellt Afwehrspeler. Zappacosta fung mit dat Footballspelen 1998 in de Jöögdafdeelen van de ASD GC Sora, den Vereen van sien Gebortsstadt, an. Nah teihn Johren hett he sück den Junioren van AC Isola Liri anslooten, för de he tweeenhalf Johr aktiv weer. All in dat Öller van 17 Johren geev Zappacosta sien Debüt för de eerst Mannschap van Isola Liri in de Lega Pro Seconda Divisione un keem ok dornah regelmatig to'n Insatz. Insgesamt hett he 14 Partien för Isola Liri maakt un dorbi een Door schaaten. To'n 1. Januar 2011 is Zappacosta to Atalanta Bergamo wesselt. Dor speel he en half Johr in de Jöögd, nich in Mannlüüdberiek as bi Isola Liri. In' Sömmer 2011 wurr he denn in den Profikader upnommen, aber ok direkt an de AS Avellino 1912 in de Lega Pro Prima Divisione utlehnt. Bi de Lupi kunn sück Zappacosta sofort dörsetten un wurr glieks Stammspeler.
Baltrum is de lüttste von de oostfreesch Eilanden und höört to’n Landkreis Auerk. Dat Eiland is man bloß 6,5 km² groot, hett aber ok en Floogplatz un kann mit’n Fährschipp anfohren wurn. Dat Eiland hett en Hööchd vun 0 bit 22 m över de See. Gemeenvörstehers: Börgermeesters: Baltrum. Mehr Biller, Videos oder Audiodateien to’t Thema gifft dat bi Wikimedia Commons. Offiziell Siet van de Eilandgemeend (hoochdüütsch) Baltrum Online OnlineMagazin mit niegste Norichten (hoochdüütsch) Sendungen vun Baltrum TV in'n Summer 2005 un fröher (hoochdüütsch) Heimatvereen Baltrum (hoochdüütsch) Feerjenoort Baltrum, afroopen an' 6. Februar 2017.
Zappacosta is de Familiennaam von Alfred Peter Zappacosta (* 1953), kanaadschen Sänger, Davide Zappacosta (* 1992), italieenschen Footballspeler, Giacomo Zappacosta (* 1988), italieenschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.